IEMAKSAS LĪGUMS

STARP

**LATVIJAS REPUBLIKAS VALDĪBU**

UN

**EIROPAS REKONSTRUKCIJAS UN ATTĪTĪBAS BANKU**

PAR LATVIJAS REPUBLIKAS LĪDZDALĪBU

**AUSTRUMEIROPAS ENERGOEFEKTIVITĀTES UN VIDES PARTNERĪBAS FONDĀ**

**ŠIS IEMAKSAS LĪGUMS** ("**Iemaksas līgums**")ir noslēgts starp **LATVIJAS REPUBLIKAS VALDĪBU** ("**Atbalstītājs**"), kuru pārstāv un kuras vārdā darbojas Vides aizsardzības un reģionālās attīstības ministrija, un **EIROPAS REKONSTRUKCIJAS UN ATTĪSTĪBAS BANKU** ("**ERAB**"), kas abi kopā turpmāk tekstā saukti “Līgumslēdzējas puses” un katrs atsevišķi “Līgumslēdzēja puse”, par Atbalstītāja saistībām un iemaksu Austrumeiropas Energoefektivitātes un vides partnerības fonā (**“Fonds”**).

**IEVĒROJOT, KA**

(A) ERAB ir izveidojusi Fondu saskaņā ar Austrumeiropas Energoefektivitātes un vides partnerības fonda Noteikumiem, kas apstiprināti 2010.gada 10.novembrī (“Noteikumi”);

(B) Atbalstītājs šobrīd vēlas veikt iemaksu Fondā, un šo iemaksu ERAB pieņem, tur, pārvalda, administrē, izmanto, uzņemas saistības attiecībā uz to, veic izmaksu segšanu ar to vai citādi to atsavina saskaņā ar Noteikumiem un šo Iemaksas līgumu;

(C) Līgumslēdzējas puses ir vienojušās par šī Iemaksas līguma slēgšanu, kā tas noteikts Noteikumu 2.02. pantā;

**AR ŠO** Līgumslēdzējas puses noslēdz šādu vienošanos:

**I. Iemaksa**

1. Atbalstītājs iemaksā summu, kas vienāda ar 50 000 (piecdesmit tūkstoši eiro) Eiro (“**Iemaksa**”) Fonda kontā, par periodu 2011.-2015. gads.

2. Iemaksa tiek iemaksāta naudā ar bankas pārskaitījumu, sadalot maksājumu 5 (piecās) daļās, pa 10 000 (desmit tūkstoši eiro) Eiro katrs maksājums. Maksājums jāveic līdz vai pirms katra kalendārā gada 31.decembrim, sākot ar 2011.gadu līdz 2015.gadam, pēc rēķina ar maksājuma pieprasījumu saņemšanas no ERAB, kas tiek izsniegts ne vēlāk kā attiecīgā gada 1.novembrī. ERAB jāapliecina katras iemaksas daļas saņemšana no Atbalstītāja, nosūtot Atbalstītājam apstiprinājumu par iemaksas daļas saņemšanu 20 dienu laikā pēc iemaksas daļas saņemšanas.

**II. Mērķis**

Iemaksu izmanto tikai un vienīgi mērķiem, kas noteikti Noteikumu I. nodaļā, ja Līgumslēdzējas puses nav rakstiski vienojušās citādi.

**III. Noteikumu piemērošana**

Atbalstītājs:

1. apliecina, ka ir saņēmis Noteikumu, kas ir spēkā šī Iemaksas līguma spēkā stāšanās dienā, kopiju,

 un

1. piekrīt, ka šie Noteikumi tiek piemēroti attiecībā uz šo Iemaksas līgumu un Iemaksu, it kā tie būtu pilnībā iekļauti šajā dokumentā.

**IV. Paziņojumi**

Visi jautājumi, kas attiecas uz jebkura Fonda dokumenta īstenošanu, tiek adresēti šeit norādītajiem Līgumslēdzēju pušu pilnvarotajiem pārstāvjiem:

1. **Atbalstītāja vārdā**

Institūcija: Vides aizsardzības un reģionālās attīstības ministrija

Adrese: Peldu iela 25

Pilsēta, Valsts: Rīga, LATVIJA

Kam: Ilze Prūse

Tel: 00 371 67026 538

Fakss: 00 371 67820442

E-pasts: ilze.pruse@varam.gov.lv

1. **ERAB vārdā**

Adrese: ERAB, One Exchange Square

Pilsēta, Valsts: Londona EC2A 2JN, Lielbritānija

Kam: Richard Jones

Tel: +44 (0)207 338 7266

Fakss +44 (0)207 338 6942

E-pasts: jonesr@ebrd.com

**V. Vispārīgie noteikumi**

(a) Visi termini ar lielo sākumburtu, kas lietoti šajā Iemaksas līgumā, ir ar nozīmi, kas tiem piešķirta Noteikumos, kas ir prioritāri attiecībā pret Iemaksas līgumu.

(b) Atbalstītājs veic un izpilda visas tādas turpmākās darbības, kādas nepieciešamas, lai pilnībā stātos spēkā tiesības un saistības atbilstoši noteiktajam un darījumi, kas paredzēti Noteikumos un šajā Iemaksas līgumā.

(c) Šis Iemaksas līgums stājas spēkā datumā, kad to paraksta pēdējā no Līgumslēdzējām pusēm.

Parakstīts angļu valodā, divos oriģinālos eksemplāros, pa vienam katrai Līgumslēdzējai pusei,

**Latvijas Republikas valdības vārdā**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: Edmunds Sprūdžs

Amats: Vides aizsardzības un reģionālās attīstības ministrs

Datums:

**Eiropas Rekonstrukciju un attīstības banka**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: Ričards Džouns (Richard Jones)

Amats: valsts līdzfinansējuma nodaļas direktors

Datums:

Iesniedzējs:

Vides aizsardzības un reģionālās attīstības ministrs E.Sprūdžs

Vīza: Valsts sekretārs G.Puķītis

04.11.2011. 10:48

537

I.Prūse

67026538, ilze.pruse@varam.gov.lv

E.Švampāne

66016737, evita.svampane@varam.gov.lv